b"\n_START_ARTICLE_\nGeorge Erskine\n_START_SECTION_\nAndre verdenskrig\n_START_PARAGRAPH_\nI 1939 ble han del av staben i The Army Reserve, og i 1941 ble han sjef for 2. bataljon av King's Royal Rifle Corps som da var en del av 69th Infantry Brigade i Nord-Afrika, hvor han gjorde seg fortjent til Distinguished Service Order i 1942. han ble deretter utnevnt til sjef for 7th Armoured Division og tjenstgjorde i Nord-Afrika, Italia og Normandie i \xc3\xa5rene 1943 og 1944._NEWLINE_Under slaget om Normandie, var imidlertid ikke den \xc3\xb8verstkommanderende for 2. arme, Miles Dempsey forn\xc3\xb8yd med 7th Armoured Divisions innsats og sjefen for VIII korps, Richard O'Connor ans\xc3\xa5 sine ordrer overfor enheten under Operasjon Goodwood som sv\xc3\xa6rt forsiktige. rett etter, under de vanskelige framrykningene i det kompliserte hekk-landskapet under Operasjon Bluecoat, lyktes det ikke for divisjonen \xc3\xa5 n\xc3\xa5 sine m\xc3\xa5l og Erskine ble skiftet ut. Til tross for hans ujevne resultater i felten, ble Erskine ansett for \xc3\xa5 ha evner som gjorde at han passet godt til andre oppgaver, slik at dette ble bare et forbig\xc3\xa5ende tilbakeslag i hans karriere. Han ble leder for Supreme Headquarters Allied Expeditionary Force enhet i Belgia i 1944 og deretter sjef for 43rd (Wessex) Infantry Division i 1945.\n_START_SECTION_\nEtter andre verdenskrig\n_START_PARAGRAPH_\nEtter andre verdenskrig ble han sjef for de britiske styrkene i Hongkong i 1946, og senere sjef for de britiske styrkene i Egypt i 1949. Han vendte tilbake til Storbritannia i 1952, og ble sjef for Eastern Command, reservestyrkene i Storbritannia. \xc3\x85re etter ble han sendt til Britisk \xc3\x98st-Afrika og sjef for styrkene der, og ble ansvarlig for \xc3\xa5 sl\xc3\xa5 ned Mau Mau-oppr\xc3\xb8ret i Kenya. Under Operasjon Anvil tok han milit\xc3\xa6r kontroll over Nairobi fra 24. april 1954 og vanskeliggjorde slik oppr\xc3\xb8rernes forsyningslinjer._NEWLINE_Etter engasjementet i Mau Mau-oppr\xc3\xb8ret, vendte han tilbake til Storbritannia i 1955, og ble sjef for reservestyrkene i Southern Command fra 1955 til 1958 da han gikk av med pensjon. Han ble en \xc3\xa6res-adjutant til dronning Elisabeth II i \xc3\xa5rene 1955 til 1965."